Uredba Komisije (ES) št. 2439/1999

z dne 17. novembra 1999

o pogojih za dovoljenje za dodatke, ki spadajo v skupino "vezalci, sredstva proti strjevanju in koagulanti", v krmi

KOMISIJA EVROPSKIH SKUPNOSTI JE

ob upoštevanju pogodbe o ustanovitvi Evropske skupnosti,

ob upoštevanju Direktive Sveta 70/524/EGS z dne 23. novembra 1970 o dodatkih v krmi [1], kakor je bila nazadnje spremenjena z Uredbo Komisije (ES) št. 1636/1999 [2], in zlasti člena 11 Direktive,

ob upoštevanju naslednjega:

(1) Za kaolinske gline, ki izvirajo iz nekaterih rudnikov v Zvezni republiki Nemčiji, je bilo ugotovljeno, da vsebujejo izjemno visoko raven dioksinov. Glede na dostopne podatke bi bila ta kontaminacija lahko geološkega porekla.

(2) V skladu s členom 11 Direktive 70/524/EGS sme država članica, ki ugotovi na podlagi novih informacij ali ponovne ocenitve obstoječih informacij, opravljene od sprejetja zadevnih določb, da uporaba katerega od dodatkov s seznama v direktivi lahko ogrozi zdravje živali ali ljudi ali okolje, začasno preklicati dovoljenje za uporabo tega dodatka.

(3) Več držav članic je prepovedalo uporabo kontaminiranih kaolinskih glin v premiksih in krmi.

(4) V skladu s členom 3a(b) Direktive 70/524/EGS sme biti dovoljenje izdano le, če ob upoštevanju pogojev uporabe ne škoduje zdravju ljudi ali živali ali okolju.

(5) Z uporabo krme, kontaminirane z dioksini, se lahko okužijo živila živalskega porekla. Priznane mednarodne organizacije so dioksine uvrstile med ljudem škodljive rakotvorne snovi. Te organizacije priporočajo, da se sprejmejo ukrepi za čim večje zmanjšanje zaužitja dioksinov s hrano.

(6) Kontaminiranim dodatkom se je treba izogibati v največji možni meri.

(7) Celotne ocene tveganja ni mogoče izdelati, ker ni ustreznih znanstvenih podatkov. Ker so za preprečitev nesprejemljive stopnje kontaminacije krme potrebni nujni ukrepi, bi bilo treba sprejemljivo raven dioksinov v kaolinskih glinah iz previdnosti omejiti na analitsko mejo določitve, dokler ne bodo znani rezultati programa spremljanja za gline in ocena tveganja. Ta meja se lahko revidira glede na kakršne koli rezultate opravljenih preiskav in programa spremljanja.

(8) Kontaminacija kaolina, ugotovljena v Nemčiji, bi dejansko lahko vplivala tudi na druge dodatke, ki imajo dovoljenje za uporabo kot vezalci, sredstva proti strjevanju in koagulanti v skladu z Direktivo 70/524/EGS, kar nakazuje dejstvo, da se je pri grudasti glini in pri sedimentacijskih glinah, ki vsebujejo poleg kaolina tudi druge rudnine, iz rudnika v Združenih državah, prav tako pokazalo, da so močno naravno kontaminirane z dioksini geološkega porekla. Primerno je torej v okviru programa spremljanja preveriti možno prisotnost dioksinov v vseh teh dovoljenih dodatkih. Za zdaj je predvidena uporaba začasne najvišje meje le za kaolinske gline, za dodatke, ki niso kaolinske gline, pa se bo po preteku točno določenega obdobja kot najvišja meja uporabljala analitska meja določanja, če bo zahtevana posebna najvišja meja na podlagi zadostnih podatkov o prisotnosti dioksinov, a ne bo določena.

(9) Ukrepi, predvideni s to uredbo, so v skladu z mnenjem Stalnega odbora za krmo,

SPREJELA NASLEDNJO UREDBO:

Člen 1

Pogoji za dovoljenje za dodatke, ki spadajo v skupino "vezalci, sredstva proti strjevanju in koagulanti", iz Priloge k tej uredbi se nadomestijo s pogoji, določenimi v Prilogi k tej uredbi v skladu z Direktivo 707524/EGS.

Komisija do 1. marca 2000 ponovno preveri določbe te uredbe glede na vse izvedene preiskave in rezultate programa spremljanja.

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. novembra 1999

Za Komisijo

David Byrne

Član Komisije

[1] UL L 270, 14.12.1970, str. 1.

[2] UL L 194, 27.7.1999, str. 17.

--------------------------------------------------

PRILOGA

ES številka | Dodatek | Kemijska formula, opis | Vrsta ali kategorija živali | Zgornja meja starosti živali | Najmanjša vsebnost | Največja vsebnost | Druge določbe | Datum poteka veljavnosti dovoljenja za promet |

mg/kg popolne krmne mešanice | mg/kg popolne krmne mešanice |

Vezalci, sredstva proti strjevanju in koagulanti

E 330 | Citronska kislina | C6H8O7 | Vse vrste ali kategorije živali | – | – | – | Vsa krma. Skladno z določbami člena 16(1)(g) | Brez časovne omejitve |

E 470 | Natrijevi, kalijevi in kalcijevi stearati | C18H35O2Na, C18H35O2K in C36H70O4Ca Največja vsebnost dioksina: | Vse vrste ali kategorije živali | – | – | – | Vsa krma | Brez časovne omejitve |

E 516 | Kalcijev sulfat, dihidrat | CaSO4·2H2O Največja vsebnost dioksina: | Vse vrste ali kategorije živali | – | – | 30000 | Vsa krma | Brez časovne omejitve |

E 551a | Silicijeva kislina, oborjena in posušena | – Največja vsebnost dioksina: | Vse vrste ali kategorije živali | – | – | – | Vsa krma | Brez časovne omejitve |

E 551b | Koloidni silicijev dioksid | – Največja vsebnost dioksina: | Vse vrste ali kategorije živali | – | – | – | Vsa krma | Brez časovne omejitve |

E 551c | Kieselgur (diatomejska zemlja, prečiščena) | – Največja vsebnost dioksina: | Vse vrste ali kategorije živali | – | – | – | Vsa krma | Brez časovne omejitve |

E552 | Kalcijev silikat, sintetični | – Največja vsebnost dioksina: | Vse vrste ali kategorije živali | – | – | – | Vsa krma | Brez časovne omejitve |

E554 | Natrijev aluminosilikat, sintetični | – Največja vsebnost dioksina: | Vse vrste ali kategorije živali | – | – | – | Vsa krma | Brez časovne omejitve |

E558 | Bentonit-montmorilonit | – Največja vsebnost dioksina: | Vse vrste ali kategorije živali | – | – | 20000 | Vsa krma Mešanje z dodatki iz skupin "antibiotiki", "pospeševalci rasti", "kokcidiostatiki in druge zdravilne snovi" je prepovedano, razen za momensin-natrij, narasin, lasalocid natrij, flavofosfolipol, salinomicin natrij, nikarbazin in robenidin Na označbi mora biti navedeno točno ime dodatka | Brez časovne omejitve |

E 559 | Kaolinitne gline, brez azbesta | Mešanice rudnin, ki se pojavljajo v naravi in vsebujejo najmanj 65 % kompleksnih hidratiranih aluminijevih silikatov, katerih glavni sestavni del je kaolinit Največja vsebnost dioksina: 500 pg WHO-PCCD/F-TEQ/kg | Vse vrste ali kategorije živali | – | – | – | Vsa krma | Brez časovne omejitve |

E 560 | Naravne mešanice steatitov in klorita | Naravne mešanice steatita in klorita, ki ne vsebujejo azbesta: najnižja čistota mešanic 85 % Največja vsebnost dioksina: | Vse vrste ali kategorije živali | – | – | – | Vsa krma | Brez časovne omejitve |

E 561 | Vermikulit | Naravni silikat magnezija, aluminija in železa, ekspandiran s segrevanjem, brez azbesta Največja vsebnost dioksina: 0,3 % Največja vsebnost dioksina: | Vse vrste ali kategorije živali | – | – | – | Vsa krma | Brez časovne omejitve |

E 562 | Sepiolit | Hidratirani magnezijev silikat sedimentarnega porekla, ki vsebuje najmanj 60 % sepiolita in največ 30 % montmorilonita, brez azbesta Največja vsebnost dioksina: | Vse vrste ali kategorije živali | – | – | 20000 | Vsa krma | Brez časovne omejitve |

E 563 | Sepiolitna glina | Hidratirani magnezijev silikat sedimentarnega porekla, ki vsebuje najmanj 40 % sepiolita in 25 % ilita, brez azbesta Največja vsebnost dioksina: | Vse vrste ali kategorije živali | – | – | 20000 | Vsa krma | Brez časovne omejitve |

E 565 | Lignosulfati | – Največja vsebnost dioksina: | Vse vrste ali kategorije živali | – | – | – | Vsa krma | Brez časovne omejitve |

E 566 | Natrolitfonolit | Naravna mešanica aluminijevih silikatov, alkalijskih in zemljoalkalijskih kovin ter aluminijevih hidrosilikatov, natrolita (43-46,5 %) in glinenca Največja vsebnost dioksina: | Vse vrste ali kategorije živali | – | – | 25000 | Vsa krma | Brez časovne omejitve |

E 598 | Sintetični kalcijevi aluminati | Mešanica kalcijevih aluminatov, ki vsebujejo med 35 in 51 % Al2O3 Največja vsebnost molibdena: 20 mg/kg Največja vsebnost dioksina: | Perutnina | – | – | 20000 | Vsa krma | Brez časovne omejitve |

Kunci | – | – | 20000 | Vsa krma | Brez časovne omejitve |

Prašiči | – | – | 20000 | Vsa krma | Brez časovne omejitve |

Krave molznice | – | – | 8000 | Vsa krma | Brez časovne omejitve |

Govedo za pitanje | – | – | 8000 | Vsa krma | Brez časovne omejitve |

Teleta | – | – | 8000 | Vsa krma | Brez časovne omejitve |

Jagnjeta | – | – | 8000 | Vsa krma | Brez časovne omejitve |

Kozlički | – | – | 8000 | Vsa krma | Brez časovne omejitve |

E 599 | Perlit | Naravni silikat natrija in aluminija, ekspandiran s segrevanjem, brez azbesta Največja vsebnost dioksina: | Vse vrste ali kategorije živali | – | – | – | Vsa krma | Brez časovne omejitve |

Vezalci, sredstva proti strjevanju in koagulanti

3 | Klinoptilolit vulkanskega porekla | Kalcijev hidratirani aluminosilikat vulkanskega porekla, ki vsebuje najmanj 85 % klinoptilolita in največ 15 % glinenca, sljud in glin brez azbesta. Največja vsebnost svinca: 80 mg/kg Največja vsebnost dioksina: | Prašiči | – | – | 20000 | Vsa krma | 30.9.2000 |

Kunci | – | – | 20000 | Vsa krma | 30.9.2000 |

Perutnina | – | – | 20000 | Vsa krma | 30.9.2000 |

--------------------------------------------------